ครม.ไฟเขียวรถไฟทางคู่ “เด่นชัย-เชียงราย-เชียงของ” คาดเริ่มก่อสร้างปี 62
ครม.ไฟเขียวรถไฟทางคู่ "เด่นชัย-เชียงราย-เชียงของ" คาดเริ่มก่อสร้างปีหน้า เล็งเปิดบริการปี 65
31 ก.ค. 2561

นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรีมีมติอนุมัติโครงการก่อสร้างรถไฟทางคู่สายเด่นชัย – เชียงราย – เชียงของ รวมระยะทาง 323 กม. โดยคาดว่าจะเริ่มก่อสร้างได้ภายในปี 62 และเปิดให้บริการในปี 65
ทั้งนี้ โครงการรถไฟทางคู่สายดังกล่าว ประกอบด้วย สถานี 26 สถานี และอุโมงค์รถไฟ 4 แห่ง เริ่มต้นจาก จ.แพร่, ลำปาง, พะเยา, เชียงราย จนถึงเชียงของ แบ่งการก่อสร้างออกเป็น 3 สัญญา คือ สัญญาที่ 1 ช่วงเด่นชัย-งาว สัญญาที่ 2 ช่วงงาว-เชียงราย และสัญญาที่ 3 ช่วงเชียงราย-เชียงของ